EELNÕU 2020/253

								KOMISJONID:

eelarve- ja arengu-		
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

30. aprill 2020 nr

Valuoja pst 17 eluruumi nr 27 enampakkumise 
korras võõrandamine

Viljandi linna omandis on ¾ suurune kaasomandiosa asukohaga Valuoja pst 17 eluruum nr 27, Viljandi linn. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a, § 21 lõike 1 punkti 2 ja 3 alusel Viljandi Linnavolikogu

o t s u s t a b:

1.	Võõrandada linnale kuuluv ¾ suurune korteriomandi kaasomandiosa asukohaga Valuoja pst 17, eluruum nr 27, (Tartu Maakohtu Kinnistusosakonna Viljandi kinnistusjaoskonnas avatud korteriomandi kinnistusraamatu registriosa nr 1215339, katastritunnus 89702:002:0420, pindala 3447,0 m², elamumaa 100%), mis koosneb 406/20057 mõttelisest osast kinnistust ja reaalosa eluruumist nr 27 üldpinnaga 40,60 m².

2.	Seoses teise kaasomaniku sooviga samuti oma ¼ suurune kaasomandiosa võõrandada, on võimalik võõrandada korteriomand tervikuna. Linnavalitsusel viia läbi korteriomandi Valuoja pst 17, eluruum nr 27, (Tartu Maakohtu Kinnistusosakonna Viljandi kinnistusjaoskonnas avatud korteriomandi kinnistusraamatu registriosa nr 1215339, katastritunnus 89702:002:0420, pindala 3447,0 m², elamumaa 100%), mis koosneb 406/20057 mõttelisest osast kinnistust ja reaalosa eluruumist nr 27 üldpinnaga 40,60 m², võõrandamine enampakkumise korras.

3.	Korteriomandi enampakkumisel võõrandamise alghinnaks on 30 000 eurot.

4.	Linnavalitsusel viia läbi eluruumi võõrandamise enampakkumisega seotud toimingud ning kinnitada tulemused.

5.	Enampakkumise nurjumise korral võõrandada korteriomand Valuoja pst 17-27 muul viisil, kasutades vajadusel kinnisvarabüroo kaudu pakkumise võimalust. Korteriomandi võõrandamise hind ei tohi olla Arco Vara Kinnisvarabüroo OÜ ekspertarvamuses näidatud turuväärtusest odavam.

6.	Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud korteriomandi kaasomandiosa müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

7.	Käesoleva otsusega mittenõustumisel võib esitada 30 päeva jooksul otsuse teatavakstegemisest arvates: 
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

8.	Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kristi Mikkor
Esitatud: 01.04.2020
Esitaja: Viljandi Linnavalitsus			Ettekandja: Kalvi Märtin
Lk arv: 3
Hääletamine: nõudmisel

Seletuskiri
Valuoja pst 17 eluruumi nr 27 enampakkumise 
korras võõrandamine

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara.

Viljandi linnale kuulub ¾ suurune kaasomandiosa Valuoja pst 17 eluruumist nr 27, Viljandi linn. XXXX XXXX kuulub ¼ suurune kaasomandiosa. Viljandi Linnavalitsus on Tartu Maakohtu kohtumäärusega määratud XXXX XXXX eestkostjaks Valuoja pst 17-27 korteriomandi kinnisasjatehingute tegemisel. Korteriomand on seega võimalik müüa tervikuna.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivsemaks muuta linnavara haldust, keskendudes säilitatava kinnisvara kvaliteedi tõstmisele, samal ajal loobudes mittevajalikust kinnisvarast, mille omamine ei ole linnale kohustuslike funktsioonide täitmiseks vajalik.

Valuoja pst 17-27 puhul on tegemist 3. korrusel asuva 2-toalise korteriga, mis on rahuldavas seisukorras ja vajab remonti. 

Nimetatud eluruumi kasutamise järgi puudub vajadus ning see on linnale mittevajalik. Arco Vara Kinnisvarabüroo OÜ ekspertarvamuse kohaselt on eluruumi müügiväärtus 30 000 eurot. Eelnevast lähtuvalt on Kinnisvara haldusamet seisukohal, et antud eluruum on otstarbekas võõrandada enampakkumise korras või muul viisil.

(allkirjastatud digitaalselt)
Kristi Mikkor
kinnisvara haldusameti spetsialist